[{"text_idx": "#000000", "text": "Ezagutu Lekeitio eta haren inguruak"}, {"text_idx": "#000001", "text": "Zer ikusten da Trinkete Hosteletik"}, {"text_idx": "#000002", "text": "Lekeitioko Trinkete Hosteletik lur honetako txoko eder eta zirraragarrienak ezagutzeko irteerak egin eta planifikatu ahal izango dituzu: Lekeitioko alde zaharreko kaleak zeharkatu, Urdaibaiko biosferako erreserba natural ederrak ezagutu edo Bilbo eta Donostiaren moduko hiriak bisitatu, bestek beste."}, {"text_idx": "#000004", "text": "Murgil zaitez historian eta ezagutu Lekeitioko arrantza- eta artisau-aztarnen ondare historikoa. Hauek osatzen dute: dorretxeek, elizek, jauregiek, komentuek, ibilbide bikainak. Hori, gainera, audio-gida batekin egin daiteke."}, {"text_idx": "#000005", "text": "Bertako hondartzez goza dezakezu: Karraspio, Isuntza edo basatia; gainera pintxo ederrak dasta ditzakezu portuko tabernetan, Talatik dauden ikuspegiekin maitemin zaitezke edo Santa Katalinako itsasargira arte pasea dezakezu Kantauri itsasoko ikuspegiez gozatuz."}, {"text_idx": "#000006", "text": "Lekeitiok paisaia, gastronomia, giro ona eta agenda kulturak interesgarria eskaintzen digu, azokaz betea, antzerkia kalean, erakusketak eta herriko jaiak"}, {"text_idx": "#000007", "text": "Lea ibaiaren ahokadurak, harroa, laburra eta gardena, albo batera uzten du Isuntzako hondartza eta beste albora Karraspiokoa. Bertan, zerumugarantz abiatu eta kostatik askatu nahirik bezala, San Nikolas uhartea dago. Portuak, itsas auzoak eta Andre Mariaren Jasokundearen eliza dotoreak itsaso usaina dute. Oihana ere berehala zabaltzen da. Eta igo Otoio eta Lumentza mendixketara. Udazkenean okre eta urre koloreko hostoz beteta egoten dira."}, {"text_idx": "#000008", "text": "Lekeitioren ingurune naturala eta paisaia-ingurunea nahikoa da bisitaldia egin ahal izateko. Baina horrez gain, herriko alde zaharreko kaleek, 1325ean sortuak, ondare artistiko ugariaz gozatzeko aukera eskaintzen dute. Lekeitioko alde zaharra bi auzotan banatzen da: artisau-merkataria eta itsasokoa."}, {"text_idx": "#000009", "text": "Andre Mariaren Jasokundearen elizak, portuko bereizgarria denak, beste eliza bat ordezkatu zuen, erromanikoa seguruenik, 1287an kontsakratua. Andre Mariaren eliza Euskadiko estilo gotiko berantiarraren adibide argia da. Barnealdean, 1514an amaitutako erretaula Gotiko-Flamenko bikaina topatuko dugu. Urrez bustita dago eta Espainiako hirugarren handienatzat dago hartuta, Toledo eta Sevillako katedralen ostean."}, {"text_idx": "#000010", "text": "Santo Domingo komentuko eliza eraikin Gotiko-Errenazentista da (1535). Barnealdean bi kapera daude: lehenengoa Gotikoa, XVI. mende hasierakoa, eta bestea Barrokoa,XVIII. mendekoa. Uriarte jauregiak, XVII. mendeko Barroko-Klasizistak, Erdi Aroaren amaierako antzinako dorretxea du barnean, eta teilatuaren gainetik ikus dezakegu."}, {"text_idx": "#000012", "text": "Kokapena dela eta normala den moduan, herria itsasoarekin lotuta egon izan da beti eta marinelen, piraten, baleontzien eta merkatarien oinarria izan da. Horien memoria Itsas Interpretazio Zentroan mantentzen da, Santa Katalinako Itsasargirako (Euskadin ikus daitekeen bakarra), Sosoagako dolarerako eta Marierrota mareen errotarako ikuspegiekin."}, {"text_idx": "#000013", "text": "Arreta berezia merezi du San Nikolas uharteak edo Garraitz uharteak. Alde zaharraren aurrez aurre dago. Itsasadarreko sedimentuak portuan sar ez daitezen, dike baten bidez lurrarekin partzialki lotuta, itsasbeheran soilik urgaineratzen da. Marea oso behean dagoenean ere sar daiteke hondartzara. Une hori, uhartean, tonbolo bihurtzen da."}, {"text_idx": "#000014", "text": "Udan egiten diren kultura- eta kirol-jarduerak udazkenean eta urteko gainerako aldian zehar ere luzatzen dira. Horien artean, hauek nabarmendu behar dira: Kaleko Antzerkiaren Nazioarteko Jaialdia, musika klasikoko eta rock-eko jaialdiak, estropadak, baita nekazaritza eta artisau azokak ere."}, {"text_idx": "#000015", "text": "Gainera, ezin hobea da hainbat kirol egiteko, batez ere itsasoarekin (piragua, surfa, bela, urpekaritzak...) eta naturarekin lotutakoak (ekitazioa, mendiko bizikleta edo mendi-ibiltaritza)."}, {"text_idx": "#000019", "text": "Lekeitiok San Antolin herriko jaiak ospatzen ditu irailaren 1etik 8ra. Jai-programako ekitaldien artean, \u201cAntzara jaia\u201d nabarmendu behar da. Irailaren 5ean, mila pertsona erakartzen ditu Antzara jaiak. Antzara baten lepotik eutsita portuko uretatik azkena zein aterako den lehian aritzen diren (sintetikoa da hainbat urtetatik hona) gazteen arteko erronka ikusi nahi dutenak hurbiltzen dira."}, {"text_idx": "#000021", "text": "Lea ibaia igarotzen den herria Europako errege-erreginen erromesaldiko lekua izan zen XIX. mende erdialdetik XX. lehen laurdenera arte. Bertako hondartzetatik, eta ez Donostiakoetatik, zenbait entziklopediek biltzen duten moduan, joan zen erbestera Isabel II.a 1868an \u2018La Gloriosa\u2019 moduan ezagutzen den iraultzaren arrakastaren ostean. Eta Lekeitiora itzuli zen 1883ko udan \u2018Borboien berrezarkuntzaren\u2019 protagonistaren, Alfonso XIIaren, ama gisa."}, {"text_idx": "#000022", "text": "1922an Zita de Borbo\u0301n-Parma italiarra, azken enperatriza eta Austria-Hungariako erregina ezkontidea, izan zen Bizkaiko herrian finkatu zena. Harekin iritsi ziren bere seme-alabak eta Mari\u0301a Teresa de Borbo\u0301n y Habsburgo-Lorena, Espainiako infanta eta Bavierako printzesa. Ia hamarkada batean, Zita eta zortzi seme-alabak Lekeition bizi izan ziren. Noblezia kontinentaleko ordezkariak ziren eta maiz bisitatzen zuten familia inperiala. Itsasoaren ondoan egindako paseoak glamour nostalgikoaren benetako desfile bihurtzen ziren."}, {"text_idx": "#000024", "text": "Itsasoa eta ingurunea Lekeitiotik gertu"}, {"text_idx": "#000025", "text": "Lekeitioko kosta Kantauri isurialdeko politenetako bat da. Surfa eta uretako eta abenturako kirolak gustuko dituztenek aukera ugari eta harrigarriak dituzte: Mundaka, munduko txoko guztietako surflarien irudimena pizten duen ezkerreko olatu mitikoarekin; Urdaibaiko erreserba naturala; Gernika-Lumo, euskal kulturaren ikurra, eta Agustin Ibarrolaren Omako baso margotua."}, {"text_idx": "#000028", "text": "Bilbo bizitzaz, erakargarritasunez eta jarduerez betetako hiria da."}, {"text_idx": "#000031", "text": "Hiriak baditu Jauregiak eta oihan sorginduak ere, bertako koba eta ur-jauziekin. Eremu horiek Donostiako giroa ezagutzeko aukera eskaintzen dizute, baita txoko magikoak ezagutzeko eta hainbat tradizioz gozatzeko aukera ere: pintxopotea, esate baterako. Gainera, iragana eta oraina ezagutzeaz gain, etorkizuna ere ezagutu ahal izango duzu."}]